b'\n_START_ARTICLE_\nPaleogen\n_START_SECTION_\nPodnebje in geografija\n_START_PARAGRAPH_\nGlobalne podnebne razmere so se v \xc4\x8dasu paleogena oddaljile od vro\xc4\x8dih in vla\xc5\xbenih pogojev v poznem mezozoiku, ozra\xc4\x8dje se je za\xc4\x8delo hladiti in su\xc5\xa1iti, \xc4\x8deprav je bilo ob\xc4\x8dasno prekinjeno s toplimi obdobji, kot je znam paleocensko-eocenski termalni maximum, ki traja \xc5\xa1e danes. Trend je delno posledica oblikovanja polarnega toka na Antarktiki, ki bistveno ohlaja oceanske vode._NEWLINE_Kontinenti so se med paleogenom le malo premikali. Indija se je pribli\xc5\xbeevala Aziji in tvorila Himalajo. Atlantski ocean se je za nekaj centimetrov na leto pove\xc4\x8deval. Afrika se je premikala proti severu proti Evropi in v Sredozemlje, medtem ko se je Ju\xc5\xbena Amerika pribli\xc5\xbeevala Severni Ameriki. Celinska morja so se umaknila iz Severne Amerike v za\xc4\x8detku obdobja. Avstralija je tudi lo\xc4\x8dena od Antarktike in se pomika proti jugovzhodni Aziji.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nSesalci so se za\xc4\x8deli hitro razvijati. Po koncu krede in propadu dinozavrov, so se za\xc4\x8deli preoblikovati iz nekdaj malih in posplo\xc5\xa1enih oblik v ve\xc4\x8dje sodobne vrste, kot jih poznamo danes. Nekateri od teh sesalcev so se razvili v velike oblike, ki so prevladovale na kopnem, druge so se prilagodile na \xc5\xbeivljenje v vodi, specializirane kopenske vrste pa za \xc5\xbeivljenje v zraku. Nekateri sesalci so postali sodobni kiti, medtem ko so se na drevesih razvili primati, skupina, iz katere izhajajo ljudje. Ptice, ki so \xc5\xbee dobro uveljavile do konca krede, so do\xc5\xbeivele dolo\xc4\x8dene prilagoditve in prevzele nebo, ki je ostalo prazno za izumrlimi pterozavri. Ve\xc4\x8dina drugih vej \xc5\xbeivljenja je v tem obdobju, v primerjavi s pticami in sesalci, ostala relativno nespremenjena._NEWLINE_Kot se je za\xc4\x8dela Zemlja hladiti, so se tropske rastline omejile na ekvatorialna obmo\xc4\x8dja. Listavci so postali bolj pogosti, saj so lahko pre\xc5\xbeiveli sezonska nihanja podnebje podobno dana\xc5\xa1njemu. Ena izmed najbolj opaznih rastlin, ki se je razvila v tem obdobju, so bile prve vrste trav. Ta nova vrsta se je raz\xc5\xa1irila in oblikovala nova ekolo\xc5\xa1ka okolja, savane in prerije. Ti travniki so za\xc4\x8deli nadome\xc5\xa1\xc4\x8dati gozdove, saj so se bolje prilagodile novim razmeram.\n_START_SECTION_\nGeologija\n_START_PARAGRAPH_\nPaleogen je zanimiv v \xe2\x80\x8b\xe2\x80\x8bkontekstu priobalnega \xc4\x8drpanja nafte, \xc5\xa1e zlasti v Mehi\xc5\xa1kem zalivu, kjer skalne formacije spodnjega terciarja predstavljajo trenutno raven odkritja globokomorske nafte._NEWLINE_Za spodnje terciarne skalne formacije s katerimi se sre\xc4\x8dujejo v Mehi\xc5\xa1kem zalivu v naftni industriji so zna\xc4\x8dilne razmeroma visoke temperature in visokotla\xc4\x8dni rezervoarji, pogosto z visoko vsebnostjo peska (70\xc2\xa0% +) ali zelo debelih sedimentnih plasti soli.'